Зауроптеригияҳо

мини

Зауроптеригияҳо () — хазандагони мун­қариз. Дар давраи мезозой (245–64,5 млн сол қабл) зин­дагӣ кардаанд. Зауроптеригияҳо нотозаврҳо, плезиозаврҳо, эҳтимол плако­донтҳоро дар бар мегирифтанд. Зауроптеригияҳо барои дар об зиндагӣ кардан хеле мутобиқ шуда буданд. Зауроптеригияҳои аз ҳама бузург­ҷусса – плезиозаврҳо буданд, ки то 12 м дарозӣ доштанд. 
Зауроптеригияҳо назар ба ихтиозаврҳо ва мозазаврҳо хубтар шино ме­карданд. Нотозаврҳо дар давраи триас (245–208 млн сол 
пеш) зиста, Зауроптеригияҳо­и нисбатан сода ба шумор мерафтанд. Он­ҳо, эҳтимол, саравлоди плезиозаврҳо (аз охири давраи три­ас то давраи табошири охир зиндагӣ кардаанд) буданд. Но­тозаврҳо думи кӯтоҳ, тани дароз ва пойҳои шабеҳ ба пой­ҳои муҳрадорони хушкигард доштанд (эҳтимол дар хуш­кӣ низ ҳаракат мекарданд). Боқимондаи плезиозаврҳо дар Англия, Олмон, инчунин аз таҳнишастҳои давраи табошири поини ИМА ёфт шудаанд. Ҷуссаи онҳо ғафс, шикам ва устухони косашон нисбатан паҳн буд; пойҳои белшак­ли пурқувват, ангуштони сербанд доштанд. Дандонҳои паҳ­ни плакодус (Placodus) ва З.­и дигар барои майда кардани нармбаданҳо мувофиқ буданд. Бисёр плакодонтҳо зиреҳ 
доштанд. 

 Пайвандҳо 
Unit 220: 100: Lepidosauromorpha. Palaeos. July 15, 2003. Retrieved January 19, 2004.
 A review of the Sauropterygia. Adam Stuart Smith. The Plesiosaur Directory. Retrieved April 17, 2006.
 Paleofile taxalist - lists every species and synonyms. Retrieved February 26, 2006

 Эзоҳ 


 Адабиёт 

Гурӯҳ:Ҳайвонот аз рӯи алифбо

Category:Chordate superorders
Category:Early Triassic first appearances
Category:Maastrichtian extinctions